Γεγονότα Σεπτεμβρίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2013, συνοδευόμενα από τις πηγές μέσω των οποίων μεταδόθηκαν. 

## 1η Σεπτεμβρίου
;Πόλεμος και επιθέσεις
*Εμφύλιος πόλεμος στη Συρία
**Σε συζήτηση που διεξάγεται στο Κάιρο κεκλεισμένων των θυρών, ο Αραβικός Σύνδεσμος συζητά τη σοβούσα κρίση στη Συρία.
(Aljezeera)
*Ένοπλοι πραγματοποιούν μια ανεπιτυχή επίθεση σε πλοίο κοντέινερ που διέρχεται τον Κόλπο του Σουέζ σε μία προσπάθεια να σταματήσουν τη ροή των πλοίων που περνούν από τη θαλάσσια δίοδο. (Aljazeera)
;Καταστροφές και δυστυχήματα
*Από σεισμό μεγέθους 5,9 βαθμών της κλίμακας Ρίχτερ σκοτώνονται τουλάχιστον 4 άνθρωποι στη νοτιοδυτική Κίνα. (CNN)
;Πολιτική και εκλογές
*Ο πρώην πρόεδρος της Νότιας Αφρικής Νέλσον Μαντέλα εξέρχεται από το νοσοκομείο της Πρετόρια. (BBC News)

## 2 Σεπτεμβρίου
;Πόλεμος και επιθέσεις
*Οι μεξικανικές αρχές συλλαμβάνουν τον Αλμπέρτο Καρίγιο Φουέντες, τον φερόμενο ως αρχηγό του καρτέλ Χουάρες. (The Telegraph)

;Οικονομία
* Η Verizon Communications συμφωνεί να αποκτήσει το μερίδιο της Vodaphone ως Verizon Wireless αντί του ποσού των 130 δισ. δολαρίων, στην τρίτη μεγαλύτερη στον κόσμο συμφωνία για συγχώνευση και απόκτηση (M&A).(Reuters)  

;Αθλητισμός
* Η Ντιάνα Νάιαντ περνά κολυμπώντας από την Κούβα στη Φλόριντα και γίνεται το πρώτο πρόσωπο που κατορθώνει κάτι τέτοιο χωρίς προστατευτικό κλουβί για τους καρχαρίες. (BBC)

## 3 Σεπτεμβρίου
;Πόλεμος
*Συριακός εμφύλιος:
**Η Γαλλία ισχυρίζεται ότι στην κατοχή της βρίσκονται έγγραφα που επιβεβαιώνουν τη χρήση χημικών όπλων στη διάρκεια του εμφυλίου πολέμου στη Συρία. (''Huffington Post'')
**Περιμένοντας ένα χτύπημα σε αντίποινα από τη Συρία, το Ισραήλ πραγματοποιεί πυραυλική δοκιμή στη Μεσόγειο, από κοινού με τις ΗΠΑ. (Sky News)
*Ελικόπτερο του αιγυπτιακού στρατού σκοτώνει 15 μαχητές στη Χερσόνησο του Σινά. (Reuters) 

;Νόμος και έγκλημα
*Στο Κλίβελαντ του Οχάιο πεθαίνει, πιθανόν αυτοκτονώντας με βρόχο, ο απαγωγέας Αριέλ Κάστρο. (CNN)

;ΜΜΕ
*Η Μαρία Αντωνιάδου γίνεται η πρώτη γυναίκα πρόεδρος της ΕΣΗΕΑ. (Καθημερινή)

## 4 Σεπτεμβρίου
;Πόλεμος 
*Συριακός εμφύλιος πόλεμος:
**Μεταδίδεται από το πρακτορείο Ρόιτερ ότι ο πρώην υπουργός Άμυνας της Συρίας, Αλί Χαμπίμπ Μαχμούντ, αυτομόλησε στην Τουρκία. (Reuters) 

;Αθλητισμός
*Αρχίζει στη Σλοβενία το Ευρωμπάσκετ 2013.(NBC Sports)

## 5 Σεπτεμβρίου
;Πόλεμος και επιθέσεις
*Ο Αιγύπτιος υπουργός Εσωτερικών Μοχάμεντ Ιμπραχίμ Μουσταφά επιζεί μιας δολοφονικής απόπειρας εναντίον της αυτοκινητοπομπής του περί την επαρχία Νασρ Σίτι, στο Κάιρο. (''The Guardian'') (''Wall Street Journal'')

;Πολιτική και εκλογές
*Ο νέος υπουργός Εξωτερικών του Ιράν Μοχάμαντ Τζαβάντ Σαρίφ αναφέρει ότι το Ιράν δεν θα αρνηθεί το Ολοκαύτωμα, όπως είχε κάνει ο πρώην πρόεδρος, Μαχμούντ Αχμεντινετζάντ. (''Time'')

## 6 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Ο γενικός γραμματέας των Ηνωμένων Εθνών Μπαν Κι-μουν αναφέρει ότι οποιαδήποτε στρατιωτική δράση εναντίον της Συρίας θα μπορούσε να επιδεινώσει τη θρησκευτική βία στη χώρα. (Al Jazeera)
**Η Ρωσία αποστέλλει άλλα 4 πολεμικά πλοία προς τη Συρία, εκ των οποίων το ένα με "ειδικό φορτίο". (The Washington Post) http://www.washingtontimes.com/news/2013/sep/6/russia-sends-four-warships-mediterranean-one-speci/ (Ynetnews)
*Σε χωριά στη βορειοανατολική Νιγηρία σκοτώνονται τουλάχιστον 20 άτομα σε επίθεση από άτομα που ήταν οπλισμένα με όπλα και ματσέτες. (Reuters) 

;Πολιτική
*Οι αρχές στην Αίγυπτο που χαίρουν της υποστήριξης του στρατού αποφασίζουν να ακυρώσουν το καθεστώς μη κυβερνητικής οργάνωσης για τους Αδερφούς Μουσουλμάνους. (Reuters) 

## 7 Σεπτεμβρίου
;Πόλεμος και επιθέσεις
*Εμφύλιος πόλεμος στη Συρία:
**Στη διάρκεια σφοδρών βομβαρδισμών εναντίον θέσεων ανταρτών κοντά στην πρωτεύουσα της Συρίας, σκοτώνονται 14 αντάρτες και 2 πολίτες στα νότια της Δαμασκού. (''USA Today'')
*Ο αιγυπτιακός στρατός εξαπολύει μεγάλης κλίμακας επιχείρηση εναντίον ισλαμιστών μαχητών στο Βόρειο Σινά σκοτώνοντας τουλάχιστον 30 άτομα. (Reuters)  (BBC)
*Σε βομβιστική επίθεση αυτοκτονίας σε εστιατόριο στην Μογκαντίσου της Σομαλίας σκοτώνονται 15 άτομα και την ευθύνη αναλαμβάνει η οργάνωση Αλ Σαμπάμπ. (Reuters) 

;Τέχνες και πολιτισμός
*Η ταινία *[[Sacro GRA]]*, σε σκηνοθεσία του Τζιανφράνκο Ρόσι, κερδίζει το Χρυσό Λιοντάρι στο 70ο Διεθνές Κινηματογραφικό Φεστιβάλ της Βενετίας. (France 24)

;Νόμος και έγκλημα
*Συλλαμβάνεται ως ύποπτος για διάρρηξη και παράνομη είσοδο ένας άντρας που σκαρφάλωσε έναν φράχτη με σκοπό να εισέλθει στο Παλάτι του Μπάκιγχαμ. (BBC)

;Πολιτική και εκλογές
*Αυστραλιανές ομοσπονδιακές εκλογές 2013:
**Στις κάλπες για τις ομοσπονδιακές εκλογές προσέρχονται οι ψηφοφόροι στην Αυστραλία με το συνασπισμό των Εθνικών-Φιλελευθέρων της Αντιπολίτευσης, με αρχηγό τον Τόνι Άμποτ να αναδεικνύονται νικητές. (''Sydney Morning Herald'')
**Ο απερχόμενος πρωθυπουργός Κέβιν Ραντ παραδέχεται την ήττα του και δηλώνει ότι δεν θα επιδιώξει την επανεκλογή του στην ηγεσία του Εργατικού Κόμματος. (BBC)
*Στον πρώτο γύρο των προεδρικών εκλογών στις Μαλδίβες δεν επιτυγχάνεται το απαιτούμενο ποσοστό για εκλογή από κάποιον υποψήφιο. Ο δεύτερος γύρος θα διεξαχθεί στις 28 Σεπτεμβρίου. (BBC)

;Αθλητισμός
*Στη διάρκεια της 125ης συνόδου της Διεθνούς Ολυμπιακής Επιτροπής, ανακοινώνεται ότι η πόλη που θα φιλοξενήσει τους Ολυμπιακούς Αγώνες του 2020 θα είναι το Τόκιο (Ιαπωνία). (''National Post'')

## 8 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Το μέτωπο Αλ Νάσρα καταλαμβάνει την ιστορική χριστιανική πόλη Μαλούλα που βρισκόταν υπό τον έλεγχο του συριακού στρατού. (CNN) (Interfax)
*Ομάδα ενόπλων ανοίγουν πυρ σε μία πόλη στα περίχωρα της Πόλης της Γουατεμάλας με απολογισμό 11 νεκρούς και 18 τραυματίες.(AP μέσω ''San Francisco Chronicle'') 

;Δυστυχήματα
*11 άτομα σκοτώνονται σε σύγκρουση ανάμεσα σε ένα μικρό λεωφορείο και σε τρένο κοντά στο Ιάσιο της Ρουμανίας.(Xinhua)

;Πολιτική και εκλογές
*Τα αποτελέσματα των ρωσικών δημοτικών εκλογών δείχνουν ότι ο Σεργκέι Σομπιάνιν θα εκλεγεί Δήμαρχος Μόσχας με ποσοστό άνω του 50% των ψήφων. (Reuters)  (BBC)
**Εκτός από δημοτικές, διεξάγονται και τοπικές και περιφερειακές εκλογές στη Ρωσία. (RIA Novosti)
*Ο Μοχάμαντ Μπαγκέρ Γκαλιμπάφ εκλέγεται για 3η θητεία στο αξίωμα του Δημάρχου της Τεχεράνης. (Tabnak)

;Αθλητισμός
*Υπέρ της επαναφοράς της πάλης στο πρόγραμμα των Ολυμπιακών Αγώνων ψηφίζει η Διεθνής Ολυμπιακή Επιτροπή για τους Ολυμπιακούς Αγώνες του 2020 στο Τόκιο. (ESPN) 
*Στη Φόρμουλα Ένα, ο Σεμπάστιαν Φέτελ νικά στο ιταλικό Γκραν Πρι με τη Red Bull Racing.
*Η Αμερικανίδα τενίστρια Σερένα Γουίλιαμς κερδίζει τον 5ο της τίτλο στο απλό γυναικών στο Αμερικανικό Όπεν του τένις, με νίκη στον τελικό 2-1 σετ επί της Βικτόρια Αζαρένκα. (ESPN)
*Η εθνική υδατοσφαίρισης νεανίδων Ελλάδας αναδεικνύεται πρωταθλήτρια Ευρώπης, επικρατώντας της Ισπανίας με 8-5 στο ευρωπαϊκό πρωτάθλημα που ολοκληρώθηκε στην Κωνσταντινούπολη.(Τα Νέα)

## 9 Σεπτεμβρίου
;Πόλεμος και επιθέσεις
*Τουλάχιστον 60 άνθρωποι σκοτώνονται στην Κεντροαφρικανική Δημοκρατία στη διάρκεια συγκρούσεων ανάμεσα σε αντάρτες και σε δυνάμεις που πρόσκεινται στον ανατραπέντα πρόεδρο Φρανσουά Μποζιζέ. (BBC)
;Τέχνες και κουλτούρα
*Το Μουσείο Βαν Γκογκ του Άμστερνταμ ταυτοποιεί ένα νέο πίνακα του Βίνσεντ βαν Γκογκ με τίτλο "Ηλιοβασίλεμα στο Μονμαζούρ". (AP) 
*Στο Ισραήλ το Εβραϊκό Πανεπιστήμιο της Ιερουσαλήμ ανακοινώνει την ανακάλυψη του ηλικίας 1.400 ετών χρυσού θησαυρού στις παρυφές του Όρους του Ναού. (Haaretz)
;Πολιτική και εκλογές
*Στις κάλπες προσέρχονται οι ψηφοφόροι στη Νορβηγία για τις βουλευτικές εκλογές με τα κεντροδεξιά κόμματα να κερδίζουν την πλειοψηφία. Πρωθυπουργός θα γίνει η Έρνα Σόλμπεργκ. (AAP μέσω SBS)

;Καταστροφές και δυστυχήματα
*Τουλάχιστον 44 άνθρωποι σκοτώνονται και 45 τραυματίζονται από την πτώση ενός λεωφορείου μέσα σε χαράδρα στη Γουατεμάλα. (AP μέσω ABC News America)
*Στο Ιράν, τουλάχιστον 44 άτομα σκοτώνονται έπειτα από πυρκαγιά συνεπεία της μετωπικής σύγκρουσης δύο λεωφορείων. (Global Post)

;Αθλητισμός
*Ο Ισπανός Ραφαέλ Ναδάλ κατακτά το μονό των ανδρών στο Αμερικανικό Όπεν της αντισφαίρισης, επικρατώντας του Σέρβου Νόβακ Τζόκοβιτς με 6-2, 3-6, 6-4, 6-1. (''The New York Times'')

## 10 Σεπτεμβρίου
;Πόλεμος και επιθέσεις
*Συριακός εμφύλιος πόλεμος: 
**Η οργάνωση Human Rights Watch σε έκθεσή της συμπεραίνει ότι οι κυβερνητικές δυνάμεις της Συρίας είναι πιθανά υπεύθυνες για τις επιθέσεις με τη χρήση χημικών όπλων σε 2 προάστια της Δαμασκού, που έγιναν στις 21 Αυγούστου. (Human Rights Watch) 
**Η Γαλλία ανακοινώνει ότι θα προτείνει ένα ψήφισμα στο Συμβούλιο Ασφαλείας των Ηνωμένων Εθνών, προτείνοντας να παραδώσει η Συρία τα χημικά της όπλα στον έλεγχο της Διεθνούς Κοινότητας. (France 24)
**Ο Αμερικανός πρόεδρος Μπαράκ Ομπάμα, σε τηλεοπτικό του διάγγελμα προς τους πολίτες, αναφέρει ότι ζήτησε από το Κογκρέσο να αναβληθεί η ψηφοφορία για τη χρήση βίας ενώ συνεχίζονται οι προσπάθειες για να επιλυθεί το ζήτημα διά της διπλωματικής οδού. (AFP μέσω ''the Australian'')
;Τέχνες και πολιτισμός
*Η Μάιλι Σάιρους καταρρίπτει το ρεκόρ για τις περισσότερες προβολές μέσα σε 24 ώρες με το βιντεοκλίπ της Wrecking Ball. Το βίντεο, που επιφορτώθηκε τη Δευτέρα, έχει 19,3 εκατ. προβολές έπειτα από μία ημέρα. (E online)
;Καταστροφές και δυστυχήματα
*Από συντριβή ελικοπτέρου της καναδικής ακτοφυλακής στον Αρκτικό Ωκεανό, σκοτώνονται 3 άνθρωποι. (CTV News) 
;Νόμος και έγκλημα
*Και οι 4 κατηγορούμενοι για την υπόθεση ομαδικού βιασμού στο Δελχί το 2012 κρίνονται ένοχοι για βιασμό και φόνο. (AFP μέσω ''The News'')
;Πολιτική
*Η Μασουμέ Εμπτεκάρ διορίζεται αντιπρόεδρος του Ιράν. (Farsnews)
*Παραιτείται από αντιπρόεδρος της Βουλής των Κοινοτήτων στο Ηνωμένο Βασίλειο ο Νάιτζελ Έβανς έπειτα από την απαγγελία εναντίον του κατηγοριών για 8 σεξουαλικά αδικήματα.(BBC)
;Επιστήμη και τεχνολογία
*Παρουσιάζονται από την Apple το iPhone 5c και το 5s. (CNN)
;Αθλητισμός
*Ο Γερμανός Τόμας Μπαχ εκλέγεται πρόεδρος της ΔΟΕ. (AFP μέσω ''Sydney Morning Herald'')

## 11 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Τα Ηνωμένα Έθνη κατηγορούν τη συριακή κυβέρνηση και λιγότερο τους αντάρτες για εγκλήματα πολέμου. Από τις 9 σφαγές που διερευνήθηκαν οι 8 αποδόθηκαν στον κυβερνητικό στρατό και μόνο μία στους αντάρτες. (''The New York Times'')
**Η Γαλλία με ψήφισμά της πιέζει τη συριακή κυβέρνηση να παραδώσει τα αποθέματα των χημικών της όπλων σε διάστημα εντός 15 ημερών. (''The Independent'')
*Σημειώνονται συμπλοκές ανάμεσα σε διαδηλωτές και στην αστυνομία στη Χιλή με αφορμή την 40ή επέτειο από το πραξικόπημα του 1973. (BBC)
;Νόμος & έγκλημα
*Η Σουηδία τιμά τη 10η επέτειο από τη δολοφονία της υπουργού Εξωτερικών Άννας Λιντ.(''The Local'')
*Τουλάχιστον 1 άτομο σκοτώνεται και αρκετά μέλη της χωροφυλακής τραυματίζονται στην Τζαμάικα έπειτα από συμπλοκή στο Μαντεβίλ. (AP via ABC News)
;Πολιτική
*Εκατοντάδες χιλιάδες Καταλανοί σχηματίζουν ανθρώπινη αλυσίδα, ζητώντας την ανεξαρτησία της Καταλονίας. (''The Washington Post'')
;Αθλητισμός
*Ο Μπαρούτο Κάιτο, ο πρώτος παλαιστής του σούμο από την Εσθονία που κατέκτησε το πρώτο πρωτάθλημα της μεγάλης κατηγορίας στην ιστορία (makuuchi), ανακοινώνει ξαφνικά την αποχώρησή του. (Eesti Rahvusringhääling)

## 12 Σεπτεμβρίου
;Διεθνείς σχέσεις
*Η Συρία κάνει αίτηση για να ενταχθεί στη συνθήκη των χημικών όπλων, που θέτει εκτός νόμου την παραγωγή και τη χρήση τέτοιων όπλων.
(BBC)
;Θρησκεία
*Η διοίκηση της Εκκλησίας της Ουαλίας αποφασίζει να επιτρέψει τη χειροτονία γυναικών επισκόπων.(BBC)
;Επιστήμη και τεχνολογία
*Η NASA ανακοινώνει ότι η διαστημική συσκευή Voyager 1 βρίσκεται εκτός του ηλιακού μας συστήματος και γίνεται το πρώτο αντικείμενο που κατασκευάστηκε από άνθρωπο και έφτασε στο διαστρικό διάστημα. (BBC)
**Η ανακοίνωση, αν και επιβεβαιώθηκε επιστημονικά, αντιμετωπίζεται με σκεπτικισμό από μερικούς. NBC News

## 13 Σεπτεμβρίου
;Πόλεμος και επιθέσεις
*Από βόμβα σε σουνιτικό ναό στη Βαγδάτη σκοτώνονται τουλάχιστον 30 άνθρωποι. (AP μέσω NZ Stuff)
;Καταστροφές
*Δεκάδες άτομα εκφράζονται φόβοι ότι έχουν πεθάνει έπειτα από πυρκαγιά σε ψυχιατρικό νοσοκομείο στην περιφέρεια Νόβγκοροντ της Ρωσίας. (RT)
*Έπειτα από πλημμύρες που πλήττουν την κομητεία Γκαλάτι, στη Ρουμανία χάνουν τη ζωή τους 9 άτομα.(journalgazette)  
*Σφοδρές πλημμύρες πλήττουν το Κολοράντο των ΗΠΑ, με 4 νεκρούς και 80 αγνοουμένους, ενώ χιλιάδες άτομα απομακρύνονται από τις εστίες τους. (Fox News), (9 News)
;Νόμος και έγκλημα
*Δικαστήριο της Ινδίας καταδικάζει σε θάνατο 4 άντρες για τον ομαδικό βιασμό μετά φόνου μιας κοπέλας το 2012 στο Δελχί.(CNN)

## 14 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Οι ΗΠΑ και η Ρωσία συμφωνούν για το θέμα με τα χημικά όπλα της Συρίας.(''Washington Times'')
;Επιστήμη και τεχνολογία
*Ο ιαπωνικός πύραυλος *[[Έψιλον (πύραυλος)|Έψιλον]]* πραγματοποιεί την παρθενική του πτήση, μεταφέροντας το δορυφόρο "Χιζάκι" από το Διαστημικό Κέντρο της Ουσινούρα. (AFP)
;Αθλητισμός
*Ο Φλόιντ Μεϊγουέδερ νικά το Σαούλ Αλβάρες σε αγώνα του πρωταθλήματος πυγμαχίας στο Λας Βέγκας. (BBC)

## 15 Σεπτεμβρίου
;Πόλεμος και επιθέσεις
*Σε βομβιστικές επιθέσεις στη Βαγδάτη και σε σιιτικές επαρχίες σκοτώνονται τουλάχιστον 21 άνθρωποι. (Reuters)  (Al Jazeera)
;Καταστροφές και δυστυχήματα
*Από την κατάρρευση ανθρακωρυχείου στο Αφγανιστάν σκοτώνονται 27 εργάτες. (Reuters)  (Al Jazeera)
*Σε πανικό σε μπαρ της Μπογκοτά έπειτα από έφοδο της κολομβιανής αστυνομίας, σκοτώνονται 6 άτομα. (AP)
;Πολιτική και εκλογές
*Η 26χρονη Βασιλική Φεγγούλη εκλέγεται με 15 ψήφους νέα Δήμαρχος Αγράφων και γίνεται η μικρότερη σε ηλικία Δήμαρχος στην Ελλάδα. Ο μέχρι σήμερα Δήμαρχος Αγράφων, Δημήτριος Τάτσης τέθηκε σε αργία για 3 μήνες. (attikipress.gr)
*Ο Έντι Ράμα εκλέγεται Πρωθυπουργός της Αλβανίας από το Κοινοβούλιο της βαλκανικής χώρας.(Reuters) 
*Στις κάλπες προσέρχονται οι Βαυαροί ψηφοφόροι για τις βουλευτικές εκλογές στο γερμανικό κρατίδιο. Η Χριστιανική Κοινωνική Ένωση (CSU) κέρδισε το 48,8 % των ψήφων με βάση τα πρώτα αποτελέσματα που αφορούν τις 73 από τις 90 επαρχίες της περιοχής. (Το Βήμα)

## 16 Σεπτεμβρίου
;Πόλεμος και επιθέσεις
*Επιβεβαιώνεται από τα Ηνωμένα Έθνη η χρήση του αερίου σαρίν στις επιθέσεις με χημικά στην Γκάουτα της Συρίας.(''The Guardian'')

;Καταστροφές
*Ο τυφώνας Ίνγκριντ πλησιάζει προς το Μεξικό, με τα απομεινάρια της τροπικής καταιγίδας Μανουέλ να προξενούν καταρρακτώδεις βροχές στις ακτές του Ειρηνικού. Μέχρι στιγμής, 21 άτομα έχουν πεθάνει ως αποτέλεσμα του περάσματος των δύο καταιγίδων, συμπεριλαμβανομένων και 14 θυμάτων στην πολιτεία Γκερέρο.(AP μέσω ABC News America)
*Συνεχίζονται οι βροχοπτώσεις στην αμερικανική πολιτεία του Κολοράντο καθώς περισσότερα από 1.200 άτομα εξακολουθούν να αγνοούνται λόγω των πλημμυρών. (''Los Angeles Times'')

;Διεθνείς σχέσεις
*Οι ΗΠΑ και η Ρωσία καταλήγουν σε συμφωνία για την εξάλειψη των χημικών όπλων στη Συρία.(AFP/Reuters μέσω ABC News Australia)

;Νόμος και έγκλημα
*Ένοπλος ανοίγει πυρ σε κτίριο του αμερικανικού Πολεμικού Ναυτικού στην Ουάσιγκτον. Σκοτώνονται συνολικά 13 άτομα, συμπεριλαμβανομένου του δράστη. (Πρώτο Θέμα)

;Πολιτική και εκλογές
*Στις βουλευτικές εκλογές που διεξάγονται στη Ρουάντα το κυβερνών Πατριωτικό Μέτωπο της Ρουάντα του προέδρου Πολ Καγκάμε πετυχαίνει σαρωτική νίκη. (AFP μέσω Google News), (NineMSN)

;Αθλητισμός
*Στο ποδόσφαιρο συλλόγων, ο προπονητής και 8 παίκτες της ομάδας Southern Stars FC συλλαμβάνονται για την υπόθεση στημένων αγώνων του πρωταθλήματος της πρώτης κατηγορίας στη Βικτόρια της Αυστραλίας. (''The Australian'')

## 17 Σεπτεμβρίου
;Διασκέδαση
*Η εταιρεία ανάπτυξης βιντεοπαιχνιδιών Rockstar Games κυκλοφορεί την 5ο μέρος της σειράς Grand Theft Auto, το Grand Theft Auto V, που σημειώνει πωλήσεις ύψους 800 εκατ. δολαρίων από την πρώτη ημέρα κυκλοφορίας του. http://www.independent.co.uk/life-style/gadgets-and-tech/news/gta-5-takes-500m-in-24-hours-making-it-the-most-successful-entertainment-property-ever-8825856.html
;Δυστυχήματα
*Το *[[Costa Concordia]]* ανασύρεται από το χώρο όπου βυθίστηκε στις αρχές του 2012, στις ακτές της Τοσκάνης στην Ιταλία. ''(Courier-Mail)'')
;Διεθνείς σχέσεις
*Ο Ιρανός πρόεδρος Χασάν Ρουχανί επιβεβαιώνει ότι είχε επικοινωνία με τον Αμερικανό πρόεδρο Μπαράκ Ομπάμα μέσω επιστολών. Αμφότερες οι χώρες είχαν διακόψει τις επαφές μετά την κρίση ομήρων στο Ιράν του 1980. (Reuters) 
;Νόμος και έγκλημα
*Ο Αμπντούλ Καντέρ Μουλάχ, ηγέτης του κόμματος του Μπανγκλαντές Τζμάτ ε Ισλάμι, καταδικάζεται σε θάνατο για εγκλήματα πολέμου που έγιναν κατά τη διάρκεια του Πολέμου για την Απελευθέρωση της ασιατικής χώρας το 1971. (BBC)

## 18 Σεπτεμβρίου
;Επιθέσεις
*Ο 34χρονος μουσικός Παύλος Φύσσας μαχαιρώνεται θανάσιμα από ύποπτο μέλος του ακροδεξιού κόμματος Χρυσή Αυγή. (BBC)

;Καταστροφές και δυστυχήματα
*Τουλάχιστον 58 άτομα αγνοούνται από κατολισθήσεις λάσπης μετά το πέρασμα του τυφώνα Μανουέλ στο Μεξικό. Στην πόλη Ατογιάκ δε Αλβάρες θάφτηκαν ζωντανά γύρω στα 70 άτομα από τις λάσπες.(CNN)
*Έπειτα από τη σύγκρουση ενός τρένου και ενός διπλού λεωφορείου στην Οτάβα σκοτώνονται τουλάχιστον 6 άνθρωποι. (CTV) 

;Διεθνείς σχέσεις
*Ο Ιρανός πρόεδρος Χασάν Ρουχανί απελευθερώνει 11 πολιτικούς κρατουμένους ενόψει της αυριανής επίσκεψής του στις ΗΠΑ. (''The New York Times'')

;Νόμος και έγκλημα
*Στη Γαλλία το Κοινοβούλιο κινείται στην απαγόρευση των παιδικών καλλιστείων. (''The Guardian'')

;Πολιτική και εκλογές
*Ο Τόνι Άμποτ ορκίζεται πρωθυπουργός της Αυστραλίας. (BBC)

## 19 Σεπτεμβρίου
;Πολιτική
*Δολοφονία του Παύλου Φύσσα:
**Μια μέρα μετά τη δολοφονία του μουσικού Παύλου Φύσσα στο Κερατσίνι, επιβεβαιώνεται ότι ο δράστης ήταν μέλος της Χρυσής Αυγής. (Πρώτο Θέμα)
**Ο υπουργός Δημόσιας Τάξης και Προστασίας του Πολίτη Νίκος Δένδιας στέλνει στην εισαγγελέα Ευτέρπη Κουτζαμάνη αναφορά με αξιόποινες πράξεις από μέλη του κόμματος της Χρυσής Αυγής.(Madata.gr)
*Ο αρχηγός του κόμματος, Νίκος Μιχαλολιάκος κάνει λόγο για "κυνήγι μαγισσών" και λέει ότι η Χρυσή Αυγή εξ αρχής "καταδίκασε απερίφραστα, απόλυτα και με κάθε τρόπο το τραγικό περιστατικό στο Κερατσίνι".(Τα Νέα)
*Στον απόηχο της δολοφονίας, σε ολόκληρη την Ελλάδα γίνονται αντιφασιστικές εκδηλώσεις διαμαρτυρίας. Εκτός από το Κερατσίνι (τόπος δολοφονίας), εκδηλώσεις γίνονται σε Θεσσαλονίκη (Καμάρα), Περιστέρι, Αίγιο, Λάρισα, Κοζάνη, Γρεβενά, Μυτιλήνη, Χανιά, Ρέθυμνο, Ηράκλειο, Θήβα, Καβάλα, Καρδίτσα, Ναύπλιο, Κόρινθο, Καλαμάτα, Χίο, Λιβαδειά, Κομοτηνή, Ιωάννινα, Κέρκυρα, Πρέβεζα, Ιεράπετρα, Βόλο, Αγρίνιο, Τρίκαλα, Σέρρες. (flashnews.gr)
*Σε ανοικτή του επιστολή, ο Μίκης Θεοδωράκης γνωστοποιεί την αποχώρησή του από την ενεργό πολιτική δράση έπειτα από 70 χρόνια. (in.gr)

;Καταστροφές
*Σεισμός μεγέθους 5,3 βαθμών της κλίμακας Ρίχτερ σημειώνεται στη Φουκουσίμα της Ιαπωνίας, χωρίς να παρατηρηθεί διαρροή ραδιενέργειας στο περιβάλλον και χωρίς να εκδοθεί προειδοποίηση για τσουνάμι. (Ελευθεροτυπία)

;Νόμος και έγκλημα
*Γίνεται γνωστό ότι 2 νεαροί από το Ηνωμένο Βασίλειο, οι οποίοι συνελήφθησαν από τη Σκότλαντ Γιαρντ, είναι ύποπτοι για τρομοκρατικές ενέργειες στη Συρία. (Καθημερινή)

## 20 Σεπτεμβρίου
;Πόλεμος και επιθέσεις
*Συριακός εμφύλιος πόλεμος:
**Ο Ιρανός πρόεδρος Χασάν Ρουχανί αναφέρει ότι το Ιράν είναι έτοιμο να διευκολύνει τις συνομιλίες ανάμεσα στη συριακή κυβέρνηση και στην αντιπολίτευση. (''The Guardian'')

;Οικονομία
*Το βιντεοπαιχνίδι *[[Grand Theft Auto V]]* γίνεται το ταχύτερο σε πωλήσεις προϊόν διασκέδασης φτάνοντας σε πωλήσεις το 1 δισ. δολάρια ΗΠΑ. (Reuters) 

;Αθλητισμός
*Στο μπέιζμπολ, ο Άλεξ Ροντρίγκες των New York Yankees πετυχαίνει νέο ρεκόρ στο πρωτάθλημα της Major League με 24 grand slam home runs. (Major League Baseball)

## 21 Σεπτεμβρίου
;Πόλεμος και επιθέσεις
*Στη μάχη της Ζαμποάνγκα, 6 άτομα σκοτώνονται σε συγκρούσεις ανάμεσα στο στρατό και στο εθνικοαπελευθερωτικό μέτωπο των ανταρτών Μόρο στις Φιλιππίνες. (AP διά ''The Sun Herald'')
*Περισσότερα από 100 άτομα σκοτώνονται σε σωρεία επιθέσεων σε ολόκληρο το Ιράκ, με τα περισσότερα θύματα να προέρχονται απο τη διπλή βομβιστική επίθεση αυτοκτονίας στη διάρκεια κηδείας Σιίτη στη Σαντρ της Βαγδάτης. (BBC)
*Στην Κένυα, σε ανταλλαγή πυροβολισμών σε εμπορικό κέντρο του Ναϊρόμπι σκοτώνονται τουλάχιστον 39 άτομα και άλλα 150 τραυματίζονται και ακολουθεί περιστατικό ομηρίας. Την ευθύνη αναλαμβάνει η Αλ Σαμπάμπ. (France 24) (CNN) (RTE)

;Πολιτική και εκλογές
*Στις κάλπες προσέρχονται οι ψηφοφόροι στη Σρι Λάνκα για τις πρώτες εκλογές για τοπικά συμβούλια σε επαρχίες, με τον Εθνικό Συνασπισμό των Ταμίλ να σημειώνει καλά ποσοστά στα βόρεια της χώρας. (AAP μέσω SBS)

## 22 Σεπτεμβρίου
;Πόλεμος και επιθέσεις
*Σε επίθεση βομβιστή καμικάζι σε ναό στην πόλη Πεσαγουάρ του Πακιστάν σκοτώνονται τουλάχιστον 78 άτομα.(BBC)
*Ο αριθμός των νεκρών από τη χθεσινή επίθεση με πυροβολισμούς στο εμπορικό κέντρο Γουέστγκεϊτ του Ναϊρόμπι ανέρχεται σε 59, με 175 να είναι τραυματίες. (BBC)
;Τέχνες και πολιτισμός
*Στην 65η απονομή των Βραβείων ΕΜΜΥ στο Λος Άντζελες οι σειρές Breaking Bad και Modern Family θριαμβεύουν. [(CBS)](http://www.cbsnews.com/8301-35220_162-57604078/emmy-awards-2013-jeff-daniels-julia-louis-dreyfus-win-awards/?utm_source=feedburner&utm_medium=feed&utm_campaign=Feed%3A+cbsnews%2Ffeed+(CBSNews.com))
;Καταστροφές
*Ο τυφώνας Ουσάγκι ετοιμάζεται να πλήξει το Χονγκ Κονγκ, έχοντας αφήσει 2 νεκρούς στο πέρασμά του από τις Φιλιππίνες. (Ap) 
;Νόμος και έγκλημα
*Κινέζικο δικαστήριο κρίνει ένοχο τον πρώην αξιωματούχο Μπο Σιλάι και τον καταδικάζει σε ισόβια κάθειρξη για δωροδοκία, υπεξαίρεση και κατάχρηση εξουσίας. (BBC)
;Πολιτική και εκλογές
*Στην Ελβετία οι ψηφοφόροι καταψηφίζουν σε δημοψήφισμα με ποσοστό 73% την πρόταση για κατάργηση της υποχρεωτικής στρατιωτικής θητείας. (Capital.gr)
*Στις κάλπες για τις ομοσπονδιακές εκλογές προσέρχονται οι πολίτες στη Γερμανία, με το CSU να σημειώνει το καλύτερο ποσοστό από το 1990. Αποτυγχάνει να μπει στη Βουλή το FDP, με αποτέλεσμα να διαλυθεί ο μέχρι σήμερα κυβερνητικός συνασπισμός. (AP μέσω USA Today) (Το Βήμα)
**Στο κρατίδιο της Έσσης, παράλληλα με τις ομοσπονδιακές διεξάγονται και τοπικές εκλογές (για τοπικό Κοινοβούλιο), με αμφίρροπο αποτέλεσμα.(Καθημερινή)
;Αθλητισμός
*Ευρωμπάσκετ 2013:
*Ολοκληρώνεται στη Σλοβενία το Ευρωμπάσκετ 2013. Νικήτρια του τελικού αναδείχθηκε για πρώτη φορά στην ιστορία της διοργάνωσης η Γαλλία, νικώντας τη Λιθουανία με 80-66. (Skai.gr)
**Την 3η θέση κατακτά η Ισπανία, επικρατώντας της Κροατίας με 92-66.(Τα Νέα)

## 23 Σεπτεμβρίου
;Πόλεμος και επιθέσεις
*Προς ολοκλήρωση βαίνει η επιχείρηση για την απελευθέρωση των ομήρων στο εμπορικό κέντρο Westgate, στο Ναϊρόμπι. Η επίθεση εισήλθε στην 3η της ημέρα και ο απολογισμός είναι 69 νεκροί και 63 αγνοούμενοι μέχρι στιγμής. (Ελευθεροτυπία) 
**Ο υπουργός Εσωτερικών της Κένυας ανακοινώνει ότι 3 τρομοκράτες σκοτώθηκαν και ότι τα στρατεύματά του έθεσαν υπό έλεγχο όλους τους ορόφους του εμπορικού κέντρου. (Euronews) 
;Καταστροφές 
*Τουλάχιστον 25 είναι οι νεκροί από τον τυφώνα Ουσάγκι που έπληξε το Χονγκ Κονγκ και τη νότια Κίνα. Στις Φιλιππίνες πέθαναν 8 άτομα νωρίτερα. (NBC News), (AP) 
;Πολιτική και εκλογές
*Αιγυπτιακό δικαστήριο απαγορεύει όλες τις δραστηριότητες της Μουσουλμανικής Αδελφότητας και διατάσσει τη δήμευση των τραπεζικών τους λογαριασμών. (RT)

## 24 Σεπτεμβρίου
;Καταστροφές και δυστυχήματα
*Σεισμός μεγέθους 7,7 βαθμών της κλίμακας Ρίχτερ πλήττει το Μπαλοχιστάν στα δυτικά του Πακιστάν, με 300 και πλέον νεκρούς. (USGS)

;Πολιτική και εκλογές
*Στην Καμπότζη το Κοινοβούλιο ψηφίζει υπέρ της συνέχισης της παραμονής στην πρωθυπουργία του Χουν Σεν, παρ'όλη τη μη συμμετοχή της αντιπολίτευσης. (AP μέσω ABC News America)
*Ανοίγει τις εργασίες της η 68η γενική συνέλευση των Ηνωμένων Εθνών. (United Nations)

## 25 Σεπτεμβρίου
;Πόλεμος και επιθέσεις
*Στην Κένυα αρχίζει η περίοδος τριήμερου εθνικού πένθους για τα θύματα της επίθεσης και ομηρίας σε εμπορικό κέντρο, που διήρκεσε 4 ημέρες. Από την επίθεση σκοτώθηκαν 61 πολίτες και 6 στρατιώτες. (BBC)

;Καταστροφές και δυστυχήματα
*Σε 328 ανέρχεται ο αριθμός των θυμάτων από το χθεσινό σεισμό που έπληξε πρόσφατα το Πακιστάν. (BBC)

;Αθλητισμός
*Στην ιστιοπλοΐα, η ομάδα Oracle των ΗΠΑ κερδίζει το Κύπελλο Αμερικής, επικρατώντας της ομάδας της Νέας Ζηλανδίας με 9-8. (AAP μέσω ''The Australian'')

## 26 Σεπτεμβρίου
;Πόλεμος και επιθέσεις
*Επίθεση εξτρεμιστών σημειώνεται σε αστυνομικό σταθμό στο κρατίδιο Τζαμού και Κασμίρ της Ινδίας, με απολογισμό 6 νεκρούς. (Reuters) 

;Διεθνείς σχέσεις
*Οι ΗΠΑ και η Ρωσία συμφωνούν σε σχέδιο ψηφίσματος με στόχο να απαλλαγεί η Συρία από τα χημικά όπλα.(Reuters via Yahoo! News)

;Νόμος και έγκλημα
*Εισαγγελείς από τη Νότια Κορέα απαγγέλλουν κατηγορίες εναντίον του βουλευτή του Ενιαίου Προοδευτικού Κόμματος, Λι Σιοκ-κι για συνωμοσία με σκοπό την ένοπλη εξέγερση υπέρ της Βόρειας Κορέας. (AFP via Channel News Asia)
*Το Ειδικό Δικαστήριο για τη Σιέρα Λεόνε που εδρεύει στη Χάγη απορρίπτει την έφεση κατά της καταδίκης του πρώην προέδρου της Λιβερίας Τσαρλς Τέιλορ κατηγορουμένου για εγκλήματα πολέμου. (BBC)

## 27 Σεπτεμβρίου
;Πόλεμος και επιθέσεις
*Από την έκρηξη βόμβας σε λεωφορείο γεμάτο από επιβάτες στα βόρεια του Πεσαβάρ του Πακιστάν σκοτώνονται 19 δημόσιοι υπάλληλοι και 45 τραυματίζονται. (The Telegraph)
*Δεκάδες χιλιάδες διαδηλωτές εναντίον της κυβέρνησης του Μπαχρέιν παίρνουν μέρος στη μεγαλύτερη διαδήλωση εδώ και μήνες.(ABC News)

;Αθλητισμός
*Στο γκολφ, ο Τάιγκερ Γουντς ονομάζεται ως παίκτης της χρονιάς του PGA TOUR για 11η φορά, κάτι που αποτελεί ρεκόρ. (Reuters) 

## 28 Σεπτεμβρίου

;Δυστυχήματα
*Τουλάχιστον 42 άτομα πνίγονται και γύρω στους 100 αγνοούνται έπειτα από τη βύθιση ενός υπερφορτωμένου πλοίου στον ποταμό Νίγηρα, στην κεντρική Νιγηρία. (Ναυτεμπορική) 

;Πολιτική και εκλογές
*Έπειτα από παραγγελία του Αρείου Πάγου, έχοντας επιβεβαιωθεί ότι η Χρυσή Αυγή λειτουργεί ως εγκληματική οργάνωση, συλλαμβάνονται ο γενικός γραμματέας του κόμματος, Νίκος Μιχαλολιάκος, ο εκπρόσωπος Τύπου και βουλευτής Ηλίας Κασιδιάρης, όπως επίσης οι βουλευτές Ηλίας Παναγιώταρος και Γιάννης Λαγός. Επίσης, εμφανίζονται με τη θέλησή τους στη ΓΑΔΑ οι βουλευτές Ηλίας Παναγιώταρος και Νίκος Μίχος. (Το Βήμα)
**Τα διεθνή ΜΜΕ μεταδίδουν τις συλλήψεις ως πρώτο θέμα και μεταξύ άλλων αναφέρεται ότι είναι η πρώτη φορά από το 1974 που διώκονται εν ενεργεία βουλευτές στην Ελλάδα. (Reuters) 
*Στην Ιταλία, παραιτούνται ομαδικά οι βουλευτές και γερουσιαστές του κόμματος Λαός της Ελευθερίας του Σίλβιο Μπερλουσκόνι.
(Ημερησία)
*Διεξάγονται οι πρώτες βουλευτικές εκλογές στη Γουινέα από το 2002. (902.gr)
*Σε συμφωνία για την παραίτησή της καταλήγει η ισλαμιστική κυβέρνηση στην Τυνησία. (Ελευθεροτυπία)

;Τέχνες, κουλτούρα και ομορφιά
*Η Μέγκαν Γιανγκ, με καταγωγή από τις Φιλιππίνες και τις ΗΠΑ στέφεται Μις Κόσμος για το 2013, στα καλλιστεία στο Μπαλί. (gazzetta.gr)

## 29 Σεπτεμβρίου
;Πόλεμος και επιθέσεις
*Ένοπλοι από την ισλαμική ομάδα Μπόκο Χαράμ της Νιγηρίας επιτίθενται σε κολέγιο της πόλης Γκούτζμπα, με αποτέλεσμα να σκοτωθούν περισσότεροι από 50 φοιτητές. Sky News
;Δυστυχήματα 
*Ο αριθμός των νεκρών από την κατάρρευση κτηρίου στο Μουμπάι της Ινδίας που έγινε στις 27 Σεπτεμβρίου ανέρχεται σε 60 καθώς η επιχείρηση διάσωσης διακόπτεται. (BBC)
*Περισσότεροι από 70 άνθρωποι θεωρούνται αγνοούμενοι από τη βύθιση 3 αλιευτικών στη Θάλασσα της Νότιας Κίνας. (Τα Νέα)
;Πολιτική και εκλογές
*Παραδίδεται στις αστυνομικές αρχές στην Αθήνα και ο υπαρχηγός της Χρυσής Αυγής, Χρήστος Παππάς. (in.gr)
*Στις κάλπες προσέρχονται οι ψηφοφόροι στην Αυστρία για τις βουλευτικές εκλογές, με το αποτέλεσμα να δίνει οριακή νίκη στο συνασπισμό Σοσιαλδημοκρατών και Χριστιανοδημοκρατών και πολύ μεγάλο ποσοστό στο ακροδεξιό κόμμα των Ελευθέρων, που ήρθε 3ο. (Τα Νέα)
*Διεξάγονται δημοτικές εκλογές στην Πορτογαλία. (Καθημερινή)
**Το κυβερνών Σοσιαλδημοκρατικό Κόμμα υφίσταται μεγάλη ήττα. (Ελευθεροτυπία)

;Τέχνες
*Προβάλλεται από το AMC το τελευταίο επεισόδιο της βραβευμένης σειράς *[[Breaking Bad]]*. (Associated Press μέσω NPR)

;Οικονομία
*Εγκαινιάζεται η ζώνη ελεύθερου εμπορίου της Σανγκάης. (Τα Νέα)

;Αθλητισμός
*Η Ρωσία κατακτά για πρώτη φορά στην ιστορία της το Ευρωπαϊκό πρωτάθλημα πετοσφαίρισης ανδρών, επικρατώντας της Ιταλίας με 3-1 σετ στην Κοπεγχάγη και με τη Σερβία να κατακτά το χάλκινο μετάλλιο (νικώντας τη Βουλγαρία με 3-0). (Ναυτεμπορική) 
*Ο Κενυάτης Γουίλσον Κίπροτιτς πετυχαίνει παγκόσμια επίδοση στο μαραθώνιο του Βερολίνου με χρόνο 2 ώρες 3 λεπτά και 23 δεύτερα. (Sentra Goal)

## 30 Σεπτεμβρίου
;Πόλεμος και επιθέσεις
* Από την ανατίναξη παγιδευμένων οχημάτων σε πολυσύχναστες συνοικίες της Βαγδάτης όπου κατοικούν κυρίως Σιίτες, τουλάχιστον 40 άτομα σκοτώνονται και άλλα 150 τραυματίζονται. (Ημερησία)

;Οικονομία
*Σύμφωνα με τον κατάλογο της Interbrand η Apple είναι πλέον η εταιρεία με το πολυτιμότερο εμπορικό όνομα που αποτιμάται στο ποσό των 98,3 δισ. δολαρίων (2η πλέον είναι η Coca Cola).(in.gr)

;Πολιτική
*Η διεθνής κοινότητα καταδικάζει τη Σερβία για την ακύρωση της προγραμματισμένης για το Σάββατο παρέλασης ομοφυλόφιλων στο Βελιγράδι. (Ελευθεροτυπία)
*Η Γερουσία των ΗΠΑ καταψηφίζει την πρόταση για την αναβολή στην εκτέλεση του προγράμματος για τη μεταρρύθμιση της υγείας, γνωστό και ως Obamacare. (Καθημερινή)

 09